29. 2. 92 De Europæiske Fællesskabers Tidende Nr. L 55/77 KOMMISSIONENS FORORDNING (EØF) Nr. 506/92 af 28. februar 1992 om en overgangsforanstaltning for 1992 vedrørende det totale syreindhold i bordvine, der er produceret i Spanien, og som overgår til frit forbrug i denne medlemsstat KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, - under henvisning til akten vedrørende Spaniens og Portu- gals tiltrædelse (), særlig artikel 90, hvis anvendelsespe- riode blev forlænget indtil den 31. december 1992 ved Rådets forordning (EØF) nr. 4007/87 ?), senest ændret ved forodning (EØF) nr. 477/92 (?), og ud fra følgende betragtninger : En bordvin skal have er totalt syreindhold på 4,5 g/l eller derover udtrykt i vinsyre ifølge punkt 13 i bilag I til Rådets forordning (EØF) nr. 822/87 af 16. marts 1987 om den fælles markedsordning for vin (?), senest ændret ved forordning (EØF) nr. 1734/91 (?) ; i artikel 127 i akten vedrørende Spaniens og Portugals tiltrædelse er det fastsat, at bordvine, der er fremstillet i Spanien, og som bringes på markedet i denne medlemsstat indtil den 31. december 1990, kan have et totalt syreindhold på ikke under 3,5 g/1; de forhold, der berettigede til denne mulighed, beror ud over klimaforholdene på vindyrkningens struktur, hvis udvikling er forholdsvis langsom ; for at undgå en alvorlig uligevægt på markedet for bordvin i Spanien bør der fastsættes en undtagelse vedrø- rende det totale syreindhold i bordvin, der produceres og afsættes i Spanien ; der blev ved Kommissionens forord- ning (EØF) nr. 2276/91 (?) fastsat en sådan undtagelse indtil den 31. december 1991 ; undtagelsen bør af samme grund videreføres, men den bør begrænses til den 31. december 1992; der bør fastsættes en gradvis tilnærmelse til det totale syreindhold for bordvin fra andre medlemsstater, og det er derfor nyttigt og tilstrækkeligt at begrænse undtagelsen til delområde B i region 6 som fastsat i artikel 1, stk. 4, i Kommissionens forordning (EØF) nr. 3720/91 (?) ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING : Artikel 1 Indtil den 31. december 1992 må bordvine, der er frem- stillet i delområde B i region 6 som omhandlet i artikel 1, stk. 4, i forordning (EØF) nr. 3720/91, og som overgår til frit forbrug i Spanien, ikke have et totalt syreindhold på under 3,5 g/l udtrykt i vinsyre. Artikel 2 Denne forordning træder i kraft på dagen for offentliggø- relsen i De Eurcpæiske Fællesskabers Tidende. Den anvendes fra den 1. januar 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 28. februar 1992. ()) EFT nr. L 302 af 15. 11. 1985, s. 9. () EFT nr. L 378 af 31. 12. 1987, s. 1. () Se side I i denne Tidende. () EFT nr. L 84 af 27. 3. 1987, s. 1. () EFT nr. L 163 af 26. 6. 1991, s. 6. () EFT nr. L 208 af 30. 7. 1991, s. 47. På Kommissionens vegne Ray MAC SHARRY Medlem af Kommissionen () EFT nr. L 351 af 20. 12. 1991, s. 27.